ai4bharat/Pralekha huggingface dataset:
প্রধানমন্ত্রীরদপ্তর
মহানবমীতে মাসিদ্ধিদাত্রীর প্রতি প্রধানমন্ত্রীর প্রার্থনা
নয়াদিল্লি, ৪ অক্টোবর ২০২২
নবরাত্রির মহানবমীতে প্রধানমন্ত্রীশ্রী নরেন্দ্র মোদী মা সিদ্ধিদাত্রীর কাছে প্রার্থনা করেছেন। তিনি প্রত্যেকের জীবনেসাফল্য কামনা করেন। মা সিদ্ধিদাত্রীর প্রতি তাঁর স্তোত্রপাঠ শ্রী মোদী সকলের সঙ্গেভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন–
“বিশ্বকর্তৃ বিশ্বভর্তৃ বিশ্বহর্তৃবিশ্বপ্রীতা।
বিশ্বার্চিতা বিশ্বাতীতা সিদ্ধিদাত্রীনমস্তু তে।।
নবরাত্রির মহানবমী মা সিদ্ধিদাত্রীরজন্য সমর্পিত। ওনার কৃপাবলে আপনারা সকলে কর্তব্যপথ অনুসরণ করার প্রেরণা পান, সেইসঙ্গেজীবনে সাফল্য এবং সমৃদ্ধিও লাভ করুন। আন্তরিক শুভকামনা!”
PG/AB/DM/
(
সংস্কৃতিমন্ত্রক
কেন্দ্রীয় স্তরে সংরক্ষিত স্মৃতিসৌধ/পর্যটন কেন্দ্রগুলিতে আগত দর্শকদের সংখ্যা সীমিত রাখার সিদ্ধান্ত এএসআই প্রত্যাহার করেছে
নয়াদিল্লী, ২০ ডিসেম্বর, ২০২০
কেন্দ্রীয় পর্যটন মন্ত্রকের ভারতীয় পুরাতত্ত্ব সর্বেক্ষণ কেন্দ্রীয় স্তরে সংরক্ষিত স্মৃতিসৌধ/পর্যটন কেন্দ্রগুলিতে আগত দর্শকদের সংখ্যা সীমিত রাখার সিদ্ধান্ত প্রত্যাহার করেছে। পুরাতত্ত্ব সর্বেক্ষণের পক্ষ থেকে জারি করা আদর্শ কার্যপরিচালন বিধি অনুযায়ী স্মৃতিসৌধ ও পর্যটন কেন্দ্রগুলিতে আগত দর্শনার্থীদের সংখ্যা সীমিত রাখার সিদ্ধান্ত হয়েছিল। এদিকে, সর্বেক্ষণের পক্ষ থেকে গত ১৮ তারিখ জারি করা এক বিজ্ঞপ্তিতে পুরাতত্ত্ব সর্বেক্ষণের আঞ্চলিক অধিকর্তা ও সুপারিনটেন্ডেন্টদেরকে জানানো হয়েছে স্মৃতিসৌধ/পর্যটন স্থানগুলিতে আগত দর্শনার্থীদের সংখ্যা সীমিত রাখার নিয়মাবলী প্রত্যাহার করে নিতে।
পুরাতত্ত্ব বিভাগের এই বিজ্ঞপ্তি অনুযায়ী আঞ্চলিক নির্দেশকরা সংশ্লিষ্ট জেলা শাসকের সঙ্গে আলোচনা করে দৈনিক ভিত্তিতে দর্শনার্থীদের সংখ্যা স্থির করতে পারবেন।
নতুন এই বিজ্ঞপ্তির ফলে যে সমস্ত জায়গায় নেটওয়ার্কের সমস্যা রয়েছে সেখানে কাউন্টার থেকে টিকিট সংগ্রহ করার প্রক্রিয়াও শুরু হবে। এমনকি যে সমস্ত পর্যটন কেন্দ্রে সাউন্ড অ্যান্ড লাইট বা ধ্বনি ও আলোকসজ্জার ব্যবস্থা রয়েছে সেখানেও দর্শনার্থীদের উপস্থিতিতে অনুমতি দেওয়া হয়েছে। স্মৃতিসৌধ/পর্যটন কেন্দ্রগুলিতে উপরোক্ত বিষয়ে ছাড় দেওয়ার পাশাপাশি গত দোশরা জুলাই জারি করা আদর্শ কার্য-পরিচালন বিধির অন্যান্য সংস্থানগুলি পরবর্তী নির্দেশ জারি না হওয়া পর্যন্ত কার্যকর থাকবে।
পুরাতত্ত্ব বিভাগের নতুন এই বিজ্ঞপ্তি স্বরাষ্ট্র মন্ত্রক ও স্বাস্থ্য মন্ত্রকের জারি করা কোভিড সংক্রান্ত প্রোটোকল মেনেই কার্যকর করা হবে। এমনকি সংশ্লিষ্ট রাজ্য বা জেলা প্রশাসনের সুনির্দিষ্ট কোনও নির্দেশাবলী কার্যকর থাকলে তাও মেনে চলা হবে।
প্রতিরক্ষামন্ত্রক
ভারত- ফ্রান্স যৌথ সামরিক মহড়া "এক্স শক্তি-২০২১"- এর ষষ্ঠতম সংস্করণ ফ্রান্সে শেষ হয়েছে
নতুন দিল্লি, ২৬ নভেম্বর, ২০২১
ভারত ও ফ্রান্সের মধ্যে যৌথ সামরিক মহড়ার ষষ্ঠ সংস্করণ "এক্স শক্তি-২০২১" গত ২৫ নভেম্বর শেষ হয়েছে। বারো দিনের এই সামরিক মহড়া গত ১৫ নভেম্বর ফ্রান্সের ড্রাগউয়িগনানের মিলিটারি স্কুলে উদ্বোধনী অনুষ্ঠানের মাধ্যমে শুরু হয়েছিল। এই সামরিক মহড়ায় ভারতের পক্ষে গোর্খা রাইফেলসের একটি ব্যাটেলিয়নের জুনিয়র কমিশন্ড অফিসার এবং ৩৭ জন সৈন্য ও প্রয়োজনীয় অস্ত্রশস্ত্র নিয়ে উপস্থিত হয়েছিলেন।
এই যৌথ মহড়াটির উদ্দেশ্য ছিল, দু'দেশের মধ্যে পারস্পরিক বোঝাপড়া সুদৃঢ় করা। এর পাশাপাশি, রাষ্ট্রসঙ্ঘের নির্দেশ অনুযায়ী সন্ত্রাসবাদ বিরোধী পরিবেশে প্রয়োজনীয় যৌথ অভিযান পরিচালনার ক্ষেত্রে অনুশীলনের ব্যবস্থা করা।
এই মহড়ার মধ্যে ছিল ফায়ারিং ড্রিল ও ব্যাটল হার্নিঙ ওয়ার্ক সেশন। মহড়াটি দুটি পর্যায়ে পরিচালিত হয়েছিল, একেকটি পর্যায়ে ৩৬ ঘন্টার কঠোর অনুশীলন হয়েছে।
যৌথ প্রশিক্ষণ ছাড়াও মহড়ায় অংশ গ্রহণকারী দলটি ম্যাজারগুয়েজ ওয়ার সিমেট্রি পরিদর্শনে গিয়েছিল। যেখানে প্রথম বিশ্বযুদ্ধে নিহত ১ হাজার ২ জন ভারতীয় সৈনিককে দাহ করা হয়েছিল। ভারতীয় এবং ফরাসি দলগুলি একসঙ্গে গার্ড অব অনার দেয়। বীর যোদ্ধাদের বীরত্বের স্মরণে তাঁদের প্রতি শ্রদ্ধা নিবেদন করে।
এই যৌথ মহড়ায় যুদ্ধের কন্ডিশনিং এবং কাউন্টার টেরোরিজম অপারেশনের কৌশলগত প্রশিক্ষণ অন্তর্ভুক্ত করা হয়েছিল। উভয় কন্টিনজেন্ট তাদের সেরা অপারেশনাল অনুশীলন এবং অভিজ্ঞতার বিনিময় করেছে। উভয় দেশের সেনাবাহিনীর জওয়ানরা কেবল কৌশলগত অনুশীলনে জড়িত না থেকে খেলাধুলা এবং সাংস্কৃতিক কর্মকাণ্ডের মাধ্যমে তাদের পরিচয় ঘটিয়েছে।
দু'দেশের সামরিক বাহিনী এই মহড়ার ফলাফলের ব্যাপারে অত্যন্ত সন্তোষ প্রকাশ করেছে। এই যৌথ মহড়া সন্ত্রাসমুক্ত বিশ্ব গড়ে তুলতে একটি উল্লেখযোগ্য মাইলফলক হিসেবে প্রমাণিত হয়েছে। এই মহড়া অবশ্যই উভয় দেশের মধ্যে সামরিক ও কূটনৈতিক সম্পর্ক বৃদ্ধির ক্ষেত্রে আরও একটি মাত্রা যোগ করেছে।
CG/ SB
(Visitor Counter : 404
স্বাস্থ্যওপরিবারকল্যাণমন্ত্রক
কোভিড ১৯: গুজব তথা প্রকৃত তথ্য
নতুন দিল্লি, ৩০ জুন, ২০২১
কোভিড অতিমারী মোকাবিলায় কেন্দ্রীয় সরকার সর্বাগ্রে রয়েছে। পরীক্ষা, অনুসন্ধান,চিকিৎসা, আচারন বিধি মেনে চলার ওপর বিশেষ জোর দেওয়া হয়েছে।
কোভিডের দ্বিতীয় ঢেউয়ের মধ্যে বেশ কিছু সংবাদ মাধ্যমে উদ্বেগ প্রকাশ করে জানানো হয় যে, এর পরবর্তী কোন ঢেউ এলে শিশুদের আক্রান্ত হওয়ার সম্ভাবনা প্রবল।কিন্তু বিশেষজ্ঞরা এই ভয় ও আশঙ্কা প্রশমিত করে দিয়েছেন।
শিশুদের কোভিড-১৯ সংক্রমণের বিষয়ে পর্যালোচনা করতে একটি জাতীয় বিশেষজ্ঞ গোষ্ঠী গঠন করা হয়েছে। এই গোষ্ঠী অতিমারির মধ্য থেকে শিশুদের রক্ষা করা এবং দেশের প্রস্তুতি জোরদার করার বিষয় নিয়ে আলোচনা চালাচ্ছে। ৪-৫ মাস আগে থেকেই এই গোষ্ঠী কাজ শুরু করে দিয়েছে। ইতিধ্যেই তথ্য সংগ্রহ, চিকিৎসা পরিকাঠামো, দেশের অভিজ্ঞতা, রোগের পরিবর্তন, ভাইরাস ও অতিমারির ধরণ সম্পর্কে পর্যালোচনা করা হয়েছে। খুব শীঘ্রই এ বিষয়ে একটি নির্দেশিকা প্রকাশ করা হবে। দিল্লিতে পিআইবি-র জাতীয় মিডিয়া সেন্টারে কোভিড-১৯ বিষয়ে কেন্দ্রীয় স্বাস্থ্য মন্ত্রকের সাংবাদিক বৈঠকে একথা জানিয়েছেন নীতি আয়োগের স্বাস্থ্য বিষয়ক সদস্য ডঃ ভি কে পল। তিনি বলেন, সরকার এই ক্ষেত্রে পদ্ধতিগতভাবে বিজ্ঞান সম্মত উন্নতিসাধনে পর্যালোচনা চালাচ্ছে। সর্বশেষ পরিস্থিতি নিয়ে নজরদারি চালাতে এই গোষ্ঠী গঠন করা হয়েছে বলেও তিনি জানান।
এ বিষয়ে বিস্তারিত জানতে ক্লিক করুন https://pib.gov.in/PressReleasePage.aspx?PRID=1723469 এই লিঙ্কে।
নতুন দিল্লির এআইআইএমএস-এর অধিকর্তা ডাঃ রণদীপ গুলেরিয়া গত ৮ জুন জানিয়েছেন কোভিডের পরবর্তী ঢেউয়ে ভারত বা বিশ্বের কোথাও শিশুদের গুরুতর করোনা আক্রান্ত হওয়ার তথ্য পাওয়া যায় নি। এ বিষয়ে বিস্তারিত তথ্য জানতে ক্লিক করুন https://www.pib.gov.in/PressReleasePage.aspx?PRID=1725366 লিঙ্কে।
ন্যাশনাল টেকনিক্যাল অ্যাডভাইজারি গ্রুপ অন ইমিউনিজেশন  কার্যনিবার্হী গোষ্ঠীর চেয়ারম্যান ডাঃ নরেন্দ্র কুমার আরোরা জানিয়েছেন ১২-১৮ বছর বয়সীদের ওপর কো-ভ্যাকসিনের পরীক্ষা-নিরীক্ষা শুরু হয়েছে। দেশের বিভিন্ন কেন্দ্রে এই পরীক্ষা-নিরীক্ষার কাজ চলছে। আগামী সেপ্টেম্বর থেকে অক্টোবরের মধ্যে এর ফলাফল পাওয়া যাবে। তবে শিশুদের সংক্রমণ হলেও তারা জটিল সমস্যায় পরবে না। কিন্তু শিশুদের থেকে অন্যদের শরীরে ভাইরাস ছড়িয়ে পরতে পারে। তাই শিশুদের টিকাকরণের প্রয়োজন।
বিস্তারিত জানতে ক্লিক করুন https://pib.gov.in/PressReleseDetailm.aspx?PRID=1730219 এই লিঙ্কে।
কোভিড অতিমারী থেকে শিশুদের রক্ষায় গত ১৮ জুন কেন্দ্রীয় স্বাস্থ্য ও পরিবার কল্যাণ মন্ত্রক এক নির্দেশিকা জারি করে। প্রাপ্ত বয়স্কদের পাশাপাশি শিশুদের মধ্যে এই সংক্রমণের শৃঙ্খল ভাঙতে মন্ত্রক কোভিড আচরণ বিধি মেনে চলার ওপর বিশেষ জোর দিয়েছে।
CG/SS
(Visitor Counter : 206
প্রধানমন্ত্রীরদপ্তর
নবরাত্রিতে প্রধানমন্ত্রীর মা কালরাত্রির উদ্দেশে প্রার্থনা
নতুনদিল্লি, ১২ই অক্টোবর, ২০২১
প্রধানমন্ত্রী শ্রী নরেন্দ্র মোদী মা কালরা্ত্রির কাছে প্রার্থনা করেছেন এবং নবরাত্রিতে সকলের জন্য আশীর্বাদ চেয়েছেন।
এক ট্যুইটবার্তায় প্রধানমন্ত্রী বলেছেন;
“ মা কালরাত্রির কাছে প্রার্থনা করি , সব বাধা দূর করে তিনি যেন সকলের জীবনে সুখ , শান্তি সমৃদ্ধি ও সুস্বাস্থ্য নিয়ে আসেন। “
CG/CB/SFS
(
শিল্পওবাণিজ্যমন্ত্রক
ভারতের সঙ্গে বাণিজ্য ও বিনিয়োগ চুক্তি মজবুত করতে আফ্রিকা অঞ্চলের ১৫ জন রাষ্ট্রদূতের সঙ্গে কথা বললেন কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল
নয়াদিল্লি, ০৯ জুন, ২০২৩
কেন্দ্রীয় বাণিজ্য ও শিল্প, উপভোক্তা, খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল গতকাল নতুন দিল্লিতে আফ্রিকা অঞ্চলের ১৫টি দেশের রাষ্ট্রদূতের সঙ্গে মতবিনিময় করেন। তাঁদের সঙ্গে কথাবার্তার সময় কেন্দ্রীয় মন্ত্রী বলেন, দশকের পর দশক ধরে ভারত ও আফ্রিকার মধ্যে উল্লেখযোগ্য বন্ধুত্ব রয়েছে এবং আগামী দিনগুলিতে তা আরও মজবুত হয়ে উঠতে চলেছে। ভারত ও আফ্রিকার মধ্যে ঘনিষ্ঠ আর্থিক সহযোগিতা, বাণিজ্যিক সম্পর্ক বৃদ্ধি এবং সহযোগিতার নানা দিক খতিয়ে দেখতেই এই বৈঠকের আয়োজন।
ভারত – আফ্রিকার বন্ধুত্বের তাৎপর্য তুলে ধরে রাষ্ট্রদূতদের স্বাগত জানান শ্রী পীযূষ গোয়েল। তিনি বলেন, প্রধানমন্ত্রী শ্রী নরেন্দ্র মোদী আফ্রিকাকে সবচেয়ে বেশি অগ্রাধিকার দিচ্ছেন এবং ভারত ও আফ্রিকার মধ্যে বন্ধুত্ব আরও গভীর করার নীতিতে তিনি বিশ্বাসী। আফ্রিকা এবং ভারতীয় উপ-মহাদেশের মধ্যে বন্ধুত্ব মজবুত করতে তিনি রাষ্ট্রদূতদের কাছে আর্জি জানান।
দু’পক্ষের মধ্যে ব্যবসা-বাণিজ্য, বিনিয়োগ ও বিভিন্ন ধরনের সুযোগ-সুবিধা তৈরির ক্ষেত্রে ভারতের অঙ্গীকারের কথা জানান কেন্দ্রীয় মন্ত্রী। যে ১৫টি দেশের রাষ্ট্রদূত এই বৈঠকে যোগ দিয়েছিলেন, তার মধ্যে রয়েছে – আলজেরিয়া, বোস্টোয়ানা, মিশর, ঘানা, গিনি প্রজাতন্ত্র, কেনিয়া, মালয়ি, মোজাম্বিক, মরক্কো, রোয়ান্ডা, দক্ষিণ আফ্রিকা, তানজেনিয়া, টোগো, উগান্ডা এবং জিম্বাবোয়ে। ফলপ্রসূ আলোচনা, দু’পক্ষের মধ্যে দ্বিপাক্ষিক সম্পর্ক মজবুত করা এবং পারস্পরিক বিকাশ ও উন্নয়নের নতুন অংশীদারিত্ব গড়ে তোলার ব্যাপারে কূটনীতিকদের এই বৈঠক এক অনন্য সুযোগ তৈরি করেছে।
ভারত ও আফ্রিকার মধ্যে বোঝাপড়ার এক দীর্ঘস্থায়ী ইতিহাস ও মজবুত সাংস্কৃতিক বন্ধন রয়েছে। আফ্রিকার দেশগুলির দ্রুত জনসংখ্যা বৃদ্ধি, মধ্যবিত্ত শ্রেণীর উত্থান ও প্রাকৃতিক সম্পদের প্রাচুর্যতার কারণে ঐ মহাদেশে ভারতীয় ব্যবসায়ীদের বিপুল সুযোগ রয়েছে। বাণিজ্য ও বিনিয়োগের মাধ্যমে ভারত ও আফ্রিকা পরস্পরের শক্তি ও দক্ষতাকে কাজে লাগিয়ে লাভবান হতে পারে, যা উভয় পক্ষের উন্নয়নের পাশাপাশি কর্মসংস্থানের সুযোগও সৃষ্টি করবে।
আর্থিক বিষয় ছাড়াও এই বৈঠকে ভারত ও আফ্রিকার মধ্যে সাংস্কৃতিক বিনিময়, পারস্পরিক যোগাযোগ ও কৌশলগত বোঝাপড়ার উপর জোর দেওয়া হয়।
CG/MP/SB……
(Visitor Counter : 71
অর্থমন্ত্রক
সমস্ত গুরুত্বপূর্ণ বিমানবন্দরে কোভিড – ১৯ প্রতিরোধী টিকার দ্রুত ছাড়পত্রের জন্য সিবিআইসি কোভিড রেসপন্স প্ল্যান  তৈরি করেছে
নতুন দিল্লি, ১৫ই জুলাই, ২০২১
কোভিড – ১৯ মহামারী বিরুদ্ধে সংঘবদ্ধ লড়াইয়ে তাপমাত্রা সংবেদী টিকার দ্রুত ছাড়পত্রের ব্যবস্থা করা অত্যন্ত জরুরী। একারণে কেন্দ্রীয় পরোক্ষ কর ও সীমা শুল্ক পর্ষদ  একটি পরিকল্পনা করেছে। যাতে সমস্ত গুরুত্বপূর্ণ বিমানবন্দর থেকে দ্রুত কোভিড – ১৯ প্রতিরোধী টিকার ছাড়পত্র দেওয়া যায়।
এর জন্য একটি কোভিড রেসপন্স প্ল্যান  তৈরি করা হয়েছে। প্রতিটি বিমানবন্দরে কোভিড – ১৯ ভ্যাক্সিন রেসপন্স টিম  গঠন করা হয়েছে। এই দলের সদস্যরা দ্রুততার সঙ্গে কোভিড টিকার ছাড়পত্রের ব্যবস্থা করছে, যাতে টিকা বিমানে এসে পৌঁছালে সঙ্গে সঙ্গে তা নির্দিষ্ট গন্তব্যে পাঠানো যায়। সীমা শুল্ক দপ্তর, স্থানীয় পিজিএ সহ অন্যান্য অংশীদারদের জন্য সিভিআরটি, একটি অভিন্ন পরিচালন বিধি তৈরি করেছে। এছাড়াও কুরিয়ারের মাধ্যমে কোভিড – ১৯ এর টিকা আমদানী - রপ্তানির ক্ষেত্রে পর্ষদ, বৈদ্যুতিন পদ্ধতিতে ছাড়পত্রের ব্যবস্থা করেছে। প্রচলিত নিয়মের সংশোধন করায় বর্তমানে কোভিড টিকা আমদানী এবং রপ্তানির ক্ষেত্রে কোনো আর্থিক দিক থেকে ঊর্ধ্বসীমা থাকছে না।
যেহেতু টিকা পরিবহণের ক্ষেত্রে বিশেষ ধরণের কন্টেনারের প্রয়োজন হয়, যে কন্টেনারগুলির তাপমাত্রা নিয়মিত পর্যবেক্ষণ করা হয়, তাই এই ধরণের পরিবহণে সীমাশুল্ক মুক্ত ব্যবস্থা নেওয়া হয়েছে। কেন্দ্রীয় পরোক্ষ কর ও সীমা শুল্ক পর্ষদ টিকার আমদানী – রপ্তানির ক্ষেত্রে যাতে কোনো বাধা সৃষ্টি না হয়, তার জন্য নজরদারী চালাচ্ছে। কোভিড – ১৯ মহামারী সারা বিশ্বজুড়ে সরবরাহ শৃঙ্খলের উপর অভূতপূর্ব সঙ্কট তৈরি করেছে। এর ফলে অর্থনীতি শ্লথ ভাব এসেছে। পরিস্থিতির মোকাবিলা করতে পর্ষদ, সীমা শুল্ক সংক্রান্ত নিয়ম কানুন সহজ করেছে, স্বয়ংক্রিয় ব্যবস্থাপনার সাহায্যে বিভিন্ন তথ্য যাচাইয়ের কাজ করছে। এর ফলে পর্ষদের কর্মীদের সুরক্ষিত রাখা সম্ভব হচ্ছে।
CG/CB/SFS
(Visitor Counter : 151
অসামরিকবিমানপরিবহণমন্ত্রক
আগামী ২৪শে মার্চ, ২০২০ মধ্যরাত ভারতীয় সময় ২৩ টা ৫৯ মিনিট থেকে সারাদেশে অন্তর্দেশীয় বাণিজ্যিক বিমান পরিষেবা বন্ধ থাকছে
নতুন দিল্লি, ২৩ মার্চ ২০২০
আগামী ২৪শে মার্চ, ২০২০ মধ্যরাত ভারতীয় সময় ২৩ টা ৫৯ মিনিট থেকে সারাদেশে অন্তর্দেশীয় বাণিজ্যিক বিমান পরিষেবা বন্ধ থাকছে।
সমস্ত বিমান যাতে ২৪শে মার্চ, ২০২০ ২৩ টা ৫৯ মিনিটের আগে গন্তব্যে পৌঁছতে পারে, বিমান সংস্থাগুলিকে সেইমতো পরিকল্পনা করতে হবে।
কেবলমাত্র পণ্যবাহী বিমানের ক্ষেত্রে এই নিষেধাজ্ঞা প্রযোজ্য হবে না।
CG/TG
(Visitor Counter : 147
কেন্দ্রীয়লোকসেবাআয়োগ
ইন্ডিয়ান ফরেস্ট সার্ভিস পরীক্ষা, ২০২০-র চূড়ান্ত ফল প্রকাশ
নতুন দিল্লি, ০১ নভেম্বর, ২০২১
ইউনিয়ন পাবলিক সার্ভিস কমিশন  চলতি বছরের ২৮ ফেব্রুয়ারি এবং দোসরা ও ৭ মার্চ ইন্ডিয়ান ফরেস্ট সার্ভিস পরীক্ষা, ২০২০’ -র লিখিত পরীক্ষা নেয়। এই লিখিত পরীক্ষার ফলাফলের ওপর ভিত্তি করে অক্টোবর মাসে স্বাক্ষাৎকারের জন্য ব্যক্তিত্ব যাচাইয়ের পরীক্ষা নেওয়া হয়। তারই চূড়ান্ত ফলাফল প্রকাশিত হয়েছে। ইন্ডিয়ান ফরেস্ট সার্ভিস পরীক্ষায় চূড়ান্ত ফলাফল অনুযায়ী মোট ৮৯ জন পরীক্ষার্থী উত্তীর্ণ হয়েছেন। এর মধ্যে ২৫ জন সাধারণ শ্রেণী, ১০ জন আর্থিক দুর্বল শ্রেণী, ৩৪ জন অন্যান্য অনগ্রসর শ্রেণী, ১৩ জন তপশিলি জাতি ও ৭ জন তপশিলি উপজাতি পরীক্ষার্থী রয়েছেন।
প্রার্থীরা যে কোনো কাজের দিন সকাল ১০টা থেকে বিকেল ৫টার মধ্যে ইউপিএসসি-র কার্যালয়ে যে কোন পরীক্ষা/ নিয়োগ সংক্রান্ত বিষয় তথ্য যাচাই করতে পারেন। প্রয়োজনে 011-23385271 এবং 01-23381125 এই নম্বরে ফোন করতে পারেন। ইউপিএসসি-র ওয়েবসাইট www.upsc.gov.in. -এও এই পরীক্ষার চূড়ান্ত ফলাফল সম্পর্কে বিস্তারিত তথ্য জানা যাবে।
CG/SS/SKD/
(Visitor Counter : 92
প্রধানমন্ত্রীরদপ্তর
ইউনেস্কো কাকতীয় রামাপ্পা মন্দিরকে বিশ্বের ঐতিহ্যবাহী স্থানের স্বীকৃতি দেওয়ায় প্রধানমন্ত্রীর সন্তোষপ্রকাশ
নতুনদিল্লি, ২৫শে জুলাই, ২০২১
প্রধানমন্ত্রী শ্রী নরেন্দ্র মোদী কাকতীয় রামাপ্পা মন্দিরকে ইউনেস্কো বিশ্বের ঐতিহ্যবাহী স্থানের মর্যাদা দেওয়ায় সন্তোষ প্রকাশ করেছেন। তিনি সকলকে সুন্দর মন্দির প্রাঙ্গণটি দেখবার এবং এর গৌরবোজ্জ্বল ঐতিহ্যর আস্বাদন পেতে পরামর্শ দিয়েছেন।
ইউনেস্কোর এক ট্যুইট বার্তায় প্রতিক্রিয়া জানাতে গিয়ে প্রধানমন্ত্রী বলেছেন, “ দুর্দান্ত ! সকলকে , বিশেষ করে তেলেঙ্গানার জনসাধারণকে অভিনন্দন জানাই।
মহান কাকতীয় রাজবংশের নজরকাড়া শিল্পশৈলী রামাপ্পা মন্দিরে দেখতে পাওয়া যায়। আমি আপনাদের সবাইকে সুন্দর মন্দির প্রাঙ্গণটি দেখবার এবং এর গৌরবোজ্জ্বল ঐতিহ্যর আস্বাদন পাওয়ার জন্য সেখানে যেতে আহ্বান জানাচ্ছি ।“
CG/CB
(Visitor Counter : 160
সড়কপরিবহণওমহাসড়কমন্ত্রক
আসামে ১ হাজার ৪৫০ কোটি টাকার ৪টি প্রকল্পের উদ্বোধন করেছেন শ্রী নীতিন গড়করি
নয়াদিল্লি, ০৫ জুন, ২০২৩
(কেন্দ্রীয় সড়ক, পরিবহণ ও মহাসড়ক মন্ত্রী শ্রী নীতিন গড়করি আজ আসামে ১ হাজার ৪৫০ কোটি টাকার ৪টি প্রকল্পের উদ্বোধন করেছেন। এর মধ্যে রয়েছে – নওগাঁও বাইপাস, তেলিয়াগাঁও – এর চার লেনবিশিষ্ট এবং তেলিয়াগাঁও – রাঙাগারা শাখা। এছাড়াও তিনি মঙ্গলদই বাইপাসের ভিত্তিপ্রস্তর স্থাপন করেন। দাবোকা – পারাখাওয়ার মধ্যে চার লেনবিশিষ্ট সড়কের ভিত্তিপ্রস্তর স্থাপন করেছেন। অনুষ্ঠানে উপস্থিত ছিলেন আসামের মুখ্যমন্ত্রী শ্রী হিমন্ত বিশ্বশর্মা, সাংসদ শ্রী দিলীপ সৈকিয়া, সাংসদ শ্রী প্রদ্যুৎ বরদলুই এবং রাজ্যের বন ও পরিবেশ মন্ত্রী শ্রী চন্দ্রমোহন পাটওয়ারি। ভিডিও কনফারেন্সিং – এর মাধ্যমে এই উদ্বোধনী অনুষ্ঠানে যোগ দেন তাঁরা।
১৮ কিলোমিটার দীর্ঘ চার লেনবিশিষ্ট নওগাঁও বাইপাস – তেলিয়াগাঁও এবং তেলিয়াগাঁও – রাঙাগারার মধ্যে প্রকল্প ৪০৩ কোটি টাকা ব্যয়ে তৈরি করা হচ্ছে। এই প্রশস্ত সড়ক উত্তর আসাম এবং উজান আসামের সঙ্গে যোগাযোগ ব্যবস্থা আরও উন্নত করবে। নতুন সম্ভাবনার দ্বার উন্মোচিত হবে এবং অর্থনৈতিক উন্নয়নও ঘটবে।
মঙ্গলদই – এ ১৫ নম্বর জাতীয় সড়কে যে ১৫ কিলোমিটার দীর্ঘ বাইপাসের ভিত্তিপ্রস্তর স্থাপন করা হয়েছে, তা নির্মাণে ব্যয় হবে ৫৩৫ কোটি টাকা। এটি নির্মিত হলে আসাম, পশ্চিমবঙ্গ এবং অরুণাচল প্রদেশের মধ্যে যোগাযোগ ব্যবস্থা মজবুত হবে।
দাবোকা এবং পারাখাওয়ার মধ্যে ২৯ নম্বর জাতীয় সড়কে ১৩ কিলোমিটার দীর্ঘ বাইপাস তৈরি করা হবে ৫৭০ কোটি টাকা ব্যয়ে। এর ফলে, গুয়াহাটি – ডিমাপুর অর্থনৈতিক করিডরটি আরও মজবুত হবে। মায়ানমার ও থাইল্যান্ডের সঙ্গেও যোগাযোগ বাড়বে। এছাড়াও, আসাম ও নাগাল্যান্ডের মধ্যে যোগাযোগ ব্যবস্থা উন্নত হবে।
CG/PM/SB
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৮৯ কোটি ৪১ লক্ষ ছাড়িয়েছে
১২-১৪ বছর বয়সীদের ২ কোটি ৯৪ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৯ হাজার ১৩৭ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৫৬৮
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৭১ শতাংশ
নয়াদিল্লি, ৩ মে, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৯ কোটি ৪১ লক্ষ ৬৮ হাজার ২৯৫।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ২ কোটি ৯৪ লক্ষ ৩০ হাজার ৭৫৪টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৫,৩৬৬
১,০০,১৯,০৮৫
৪৮,৪৩,৮৮৮
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৬,১৩১
১,৭৫,৪৩,৯৮৭
৭৭,২০,৯৭৪
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
২,৯৪,৩০,৭৫৪
৭৯,৫৬,৩১৯
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৮৫,৪৫,০৯০
৪,২৬,০২,৪৭৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৫৮,৪৮,৩৫৯
৪৭,৯৩,৯৩,৪৭৫
১,৯৬,৬৩৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,২৯,৪৬,৭১৯
১৮,৮২,৭৪,৪৯৩
৬,৩৩,৯৬৮
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৮,৮৪,৪৬৭
১১,৭৩,০৭,১৪৩
১,৫১,৯৮,৯৬৭
|
|
|
|
প্রিকশন ডোজ
|
|
২,৮৫,৯৪,৪৩৪
|
|
মোট
|
|
|
|
১,৮৯,৪১,৬৮,২৯৫
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ১৩৭ হয়েছে, যা মোট আক্রান্তের ০.০৪ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৯১১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ৪১ হাজার ৮৮৭।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ৫৬৮জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ১৯ হাজার ৫৫২টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৩ কোটি ৮৬ লক্ষ ২৮ হাজার ২৫০।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.৭১ শতাংশ। একইভাবে, দৈনিক আক্রান্তের হার দাঁড়িয়েছে ০.৬১শতাংশ।
CG/SS/NS
প্রধানমন্ত্রীরদপ্তর
প্রধানমন্ত্রী পয়লা অক্টোবর স্বচ্ছ ভারত মিশন – শহরাঞ্চল ২.০ এবং অম্রুত ২.০’র সূচনা করবেন
শহরগুলি যাতে “বর্জ্য মুক্ত’ ও ‘নিরাপদ জল’ পায়, তা নিশ্চিত করতেই এই দুই প্রকল্প
নয়াদিল্লি, ৩০ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী নতুন দিল্লিতে ডঃ আম্বেদকর ইন্টারন্যাশনাল সেন্টারে পয়লা অক্টোবর সকাল ১১টায় একটি যুগান্তকারী উদ্যোগের অঙ্গ হিসাবে স্বচ্ছ ভারত মিশন – শহরাঞ্চল ২.০ এবং অটল মিশন ফর রিজুভিনেশন অ্যান্ড আর্বান ট্রান্সফরমেশন ২.০’র সূচনা করবেন।
স্বচ্ছ ভারত মিশন – শহরাঞ্চল ২.০ এবং অটল মিশন ফর রিজুভিনেশন অ্যান্ড আর্বান ট্রান্সফরমেশন ২.০’র পরিকল্পনা প্রধানমন্ত্রী এমনভাবে করেছেন, যাতে আমাদের শহরগুলি বর্জ্য মুক্ত এবং নিরাপদ পানীয় জল পায়। ভারতে দ্রুত নগরায়নের ফলে উদ্ভূত সমাস্যার সমাধান করতে এই ফ্ল্যাগশিপ প্রকল্পগুলি নেওয়া হয়েছে। ২০৩০ সালের মধ্যে স্থিতিশীল উন্নয়নের লক্ষ্যমাত্রা অর্জন করতে এই প্রকল্পগুলি সহায়ক হবে।
কেন্দ্রীয় নগরোন্নয়ন ও আবাসন দপ্তরের প্রতিমন্ত্রী এবং বিভিন্ন রাজ্য/কেন্দ্রশাসিত অঞ্চলের নগরোন্নয়ন দপ্তরের মন্ত্রীরা অনুষ্ঠানে উপস্থিত থাকবেন।
স্বচ্ছ ভারত মিশন ২.০ : স্বচ্ছ ভারত মিশন – শহরাঞ্চল ২.০ এমনভাবে পরিকল্পনা করা হয়েছে, যাতে দেশের সব শহরগুলি বর্জ্য মুক্ত হয় এবং সব ধরণের দূষিত জলের সমস্যা দূর হয়। অম্রুত প্রকল্পে সমস্ত পুরসভাগুলিকে ওডিএফ+ করা হয়েছে। যেসব শহরের জনসংখ্যা ১ লক্ষেরও কম, সেখানে ওডিএফ++ - এর লক্ষ্যমাত্রা অর্জিত হয়েছে। অর্থাৎ, শহরাঞ্চলে নিরাপদ পয়ঃপ্রণালী ব্যবস্থা গড়ে তোলা সম্ভব হয়েছে। এই প্রকল্পগুলির মাধ্যমে কঠিন বর্জ্য পদার্থর উৎসে পৃথকীকরণ করা হবে। সব ধরনের বর্জ্য পদার্থের পরিমাণ হ্রাস, যেগুলি ব্যবহারযোগ্য সেগুলিকে পুনর্ব্যবহার করা এবং যেগুলি পুনর্ব্যবহার করা হবে, সেগুলিকে যথাযথ বিজ্ঞানসম্মত প্রক্রিয়ায় প্রয়োজনীয় উপাদানে এই প্রকল্পের সাহায্যে রূপান্তরিত করা হবে। এর ফলে, যথাযথভাবে কঠিন বর্জ্য ব্যবস্থাপনা গড়ে উঠবে। স্বচ্ছ ভারত মিশন – শহরাঞ্চল ২.০-এর জন্য ১ লক্ষ ৪১ হাজার কোটি টাকা ব্যয় বরাদ্দ্যকরা হয়েছে।
অম্রুত ২.০ : ৪ হাজার ৭০০টি পুরসভায় প্রত্যেক বাড়িতে পানীয় জল সরবরাহ নিশ্চিত করা অম্রুত ২.০’র মূল উদ্দেশ্য। এর ফলে, ২ কোটি ৬৮ লক্ষ নলবাহিত জল সংযোগ দেওয়া হবে। ২ কোটি ৬৮ লক্ষ পয়ঃপ্রণালীর সংযোগ ৫০০টি অম্রুত শহরের প্রত্যেক বাড়িতে করা হবে। এর মাধ্যমে, ১০ কোটি ৫০ লক্ষেরও বেশি মানুষ উপকৃত হবেন। অম্রুত ২.০ বৃত্তীয় অর্থনীতি অনুসরণ করবে, ভূপৃষ্ঠের এবং ভূগর্ভস্থ জলের সংরক্ষণ ও পুনর্জীবনের ব্যবস্থা করবে। এই প্রকল্পটি জল ব্যবস্থাপনার ক্ষেত্রে তথ্য-ভিত্তিক প্রশাসনিক উদ্যোগকে সহযোগিতা করবে। এই কাজে আন্তর্জাতিক মানের প্রযুক্তি ও দক্ষতা ব্যবহার করা হবে। ‘পেয় জল সর্বেক্ষণ’ শহরগুলিতে করা হবে। এই সমীক্ষার মাধ্যমে শহরগুলির মধ্যে সুস্থ প্রতিযোগিতা গড়ে তোলা হবে। অম্রুত ২.০-র জন্য ব্যয় বরাদ্দ ধার্য হয়েছে ২ লক্ষ ৮৭ হাজার কোটি টাকা।
স্বচ্ছ ভারত মিশন – শহরাঞ্চল এবং অটল মিশন ফর রিজুভিনেশন অ্যান্ড আর্বান ট্রান্সফরমেশন - এর প্রভাব : স্বচ্ছ ভারত মিশন - শহরাঞ্চল এবং অম্রুত প্রকল্প গত ৭ বছর ধরে শহরাঞ্চলের উল্লেখযোগ্য মানোন্নয়ন ঘটিয়েছে। নাগরিকদের জল সরবরাহ ও পয়ঃপ্রণালী ব্যবস্থার মতো মূল নাগরিক পরিষেবাগুলি এই দুটি ফ্ল্যাগশিপ প্রকল্পের মাধ্যমে পৌঁছে দেওয়া হয়েছে। আজ স্বচ্ছতা জনআন্দোলনে পরিণত। সবকটি পুরসভা উন্মুক্ত স্থানে শৌচকর্ম মুক্ত বলে ঘোষিত হয়েছে। মোট কঠিন বর্জ্যের ৭০ শতাংশই বিজ্ঞানসম্মতভাবে কাজে লাগানো হচ্ছে। ১ কোটি ১০ লক্ষ বাড়িতে নলবাহিত জলের সংযোগ এবং ৮৫ লক্ষ পয়ঃপ্রণালীর সংযোগ অম্রুত প্রকল্পের মাধ্যমে দেওয়া হয়েছে। এর ফলে, ৪ কোটিরও বেশি মানুষ উপকৃত হয়েছেন।
CG/CB/SB
(
উত্তর-পূর্বাঞ্চলেরউন্নয়নসংক্রান্তমন্ত্রক
ভারতে নিযুক্ত ফরাসি রাষ্ট্রদূত এমানুয়েল লেনিন কেন্দ্রীয় মন্ত্রী ডক্টর জিতেন্দ্র সিং-এর সঙ্গে সাক্ষাৎ করে উত্তর-পূর্ব রাজ্যগুলির সম্ভাব্য প্রকল্পগুলি নিয়ে আলোচনা করেছেন
নতুন দিল্লি, ২০ নভেম্বর ২০২০
ভারতে নিযুক্ত ফ্রান্সের রাষ্ট্রদূত ইমানুয়েল লেনিন উত্তর-পূর্বাঞ্চলীয় উন্নয়ন  ও পিএমও দপ্তর, জন অভিযোগ, পেনসন, পারমাণবিক শক্তি তথা মহাকাশ দপ্তরের রাষ্ট্রমন্ত্রী ডক্টর জিতেন্দ্র সিং এর সঙ্গে সাক্ষাৎ করে উত্তর-পূর্বাঞ্চলের রাজ্যগুলির উন্নয়নে সম্ভাব্য প্রকল্পগুলি নিয়ে আলোচনা করেছেন।
ফ্রান্সের রাষ্ট্রদূত চলতি বছরের শুরুতে কেন্দ্রশাসিত অঞ্চল কাশ্মীর উপত্যকায় রাষ্ট্রদূতদের পরিদর্শনকারী দলের সদস্য হিসেবে তাঁর পরিদর্শনের কথাও স্মরণ করেছেন।
ভারতের উত্তর-পূর্ব রাজ্যের বিভিন্ন ক্ষেত্রের পাশাপাশি জম্মু কাশ্মীরের পর্যটন ও অন্যান্য সম্ভাবনার বিষয়ে সেদেশের সরকারের সহযোগিতার কথা ফ্রান্সের রাষ্ট্রদূত কেন্দ্রীয় মন্ত্রীকে জানান।
কেন্দ্রীয় মন্ত্রী ডক্টর জিতেন্দ্র সিং ফ্রান্সের রাষ্ট্রদূতের কাছে সবিস্তারে জানিয়েছেন যে, প্রধানমন্ত্রী নরেন্দ্র মোদীর নেতৃত্বে উত্তর-পূর্বাঞ্চলে যৌথ উদ্যোগে বেশকিছু প্রকল্প নেওয়া হয়েছে। এ বিষয়ে তিনি ইজরায়েলের সহযোগিতায় মিজোরামে উৎকর্ষতম কেন্দ্র হিসেবে গড়ে ওঠা সাইট্রাস ফুড পার্ক ছাড়াও পরিকাঠামোগত উন্নয়নের ক্ষেত্রে জাপানি সহযোগিতার কথাও উল্লেখ করেছেন।
জিতেন্দ্র সিং জানিয়েছেন যে, উত্তর-পূর্বাঞ্চলে সম্ভাবনাময় বিস্তীর্ণ অঞ্চল রয়েছে যেখানে পর্যটন, হস্তশিল্প এবং তাঁত শিল্পের পাশাপাশি খাদ্য ও ফলের সেক্টর হিসেবে ব্যবহার করা যেতে পারে।
কেন্দ্রীয় মন্ত্রী আরও জানান যে, প্রধানমন্ত্রীর নরেন্দ্র মোদি উত্তর-পূর্বাঞ্চলের উন্নয়নে কেবল বিশেষভাবে গুরুত্ব দিয়েছেন তা নয়, লুক ইস্ট পলিসি থেকে রূপান্তরিত করে বর্তমানে অ্যাক্ট ইস্ট পলিসির মাধ্যমে দেশের পূর্ব সীমান্তে বিভিন্ন দেশের সাথে যৌথ উদ্যোগের মাধ্যমে সম্পর্ক বাড়ানোর ক্ষেত্রে একাধিক পদক্ষেপ গ্রহণ করেছেন। এ প্রসঙ্গে কেন্দ্রীয় মন্ত্রী ছিটমহল বিনিময়ের মাধ্যমে ভারত-বাংলাদেশ চুক্তির কথা উল্লেখ করেছেন, যা প্রধানমন্ত্রী নরেন্দ্র মোদির ব্যক্তিগত হস্তক্ষেপে চূড়ান্ত হয়েছিল। শুধু তাই নয়, প্রধানমন্ত্রীর উদ্যোগেই শতবর্ষ প্রাচীন ভারতীয় বন আইনের সংশোধন করে বাঁশ জাতীয় পণ্য ও তা বাণিজ্যের অগ্রগতির ব্যবস্থা করা হয়েছে।
কেন্দ্রীয়মন্ত্রিসভা
ছত্তিশগড়ের বিজাপুর, দান্তেওয়াড়া ও সুকমা জেলার প্রত্যন্ত এলাকাগুলি থেকে কেন্দ্রীয় সংরক্ষিত পুলিশ বাহিনীতে  কনস্টেবল পদে স্থানীয় আদিবাসী যুবাদের নিয়োগের ক্ষেত্রে শিক্ষাগত যোগ্যতায় ছাড় দেওয়ার প্রস্তাবে মন্ত্রিসভার সায়
নয়াদিল্লি, ০১ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ছত্তিশগড়ের দক্ষিণাঞ্চলীয় তিন জেলা বিজাপুর, দান্তেওয়াড়া ও সুকমা থেকে কেন্দ্রীয় সংরক্ষিত পুলিশ বাহিনীতে  কনস্টেবল পদে ৪০০ জন স্থানীয় আদিবাসী যুবার নিয়োগের জন্য ন্যূনতম শিক্ষাগত যোগ্যতায় ছাড় দিয়ে দশম শ্রেণীর পরিবর্তে অষ্টম শ্রেণী পর্যন্ত করার বিষয়ে স্বরাষ্ট্র মন্ত্রকের প্রস্তাবটি অনুমোদিত হয়েছে।
স্থানীয় সংবাদপত্রগুলিতে বিজ্ঞাপন প্রকাশের পাশাপাশি, ঐ জেলার প্রত্যন্ত এলাকায় এই নিয়োগ সম্পর্কে ব্যাপক প্রচারের যাবতীয় পদক্ষেপ গ্রহণ করা হবে। সেই সঙ্গে, সিআরপিএফ কনস্টেবল পদে নবনিযুক্তদের প্রশিক্ষণের প্রাথমিক পর্বে প্রথামাফিক শিক্ষার ব্যবস্থা করবে।
ছত্তিশগড়ের এই তিনটি জেলার প্রত্যন্ত এলাকার ৪০০ জন আদিবাসী যুবার কর্মসংস্থানের সুযোগ হবে। এছাড়াও, স্বরাষ্ট্র মন্ত্রকের পক্ষ থেকে নিয়োগের ক্ষেত্রে দৈহিক মাপকাঠিতে প্রয়োজনীয় ছাড় দেওয়া হবে।
সিআরপিএফ কেন্দ্রীয় সশস্ত্র পুলিশ বাহিনীগুলির মধ্যে একটি। এই বাহিনী আইন-শৃঙ্খলা বজায় রাখা, হিংসাত্মক ঘটনা দমন এবং অভ্যন্তরীণ নিরাপত্তার কাজে যুক্ত। সম্প্রতি সিআরপিএফ – এর পক্ষ থেকে ছত্তিশগড়ে পিছিয়ে পড়া এলাকাগুলির ৪০০ জন স্থানীয় আদিবাসী যুবাকে কনস্টেবল  পদে নিয়োগের সুপারিশ দেওয়া হয়। কনস্টেবল পদে স্থানীয় আদিবাসী যুবাদের নিয়োগ করার পর সিআরপিএফ তাঁদের দশম শ্রেণী পর্যন্ত শিক্ষার সুযোগ করে দেবে। এরপর, দশম শ্রেণীর পরীক্ষায় উত্তীর্ণ হলেই তাঁদের স্থায়ীভাবে ঐ পদে নিয়োগ করা হবে। পঠন-পাঠনের জন্য এই যুবাদের প্রবেশন পিরিয়ডে প্রয়োজনীয় শিক্ষার উপকরণ, বইপত্র ও কোচিং দেওয়া হবে। প্রয়োজনে প্রবেশন পিরিয়ডের মেয়াদ বাড়ানোও হতে পারে, যাতে তাঁরা দশম শ্রেণীর পরীক্ষায় উত্তীর্ণ হওয়ার সুযোগ পান। দশম শ্রেণীর পরীক্ষা দেওয়ার জন্য এই যুবাদের কেন্দ্র/রাজ্য সরকার স্বীকৃত উন্মুক্ত শিক্ষা প্রতিষ্ঠানগুলিতে নাম নথিভুক্ত করা হবে।
উল্লেখ করা যেতে পারে, ২০১৬-১৭’তে ছত্তিশগড়ের ৪টি জেলা বিজাপুর, দান্তেওয়াড়া, নারায়ণপুর এবং সুকমা থেকে তপশিলি আদিবাসী যুবাদের নিয়োগ করে সিআরপিএফ বস্তারীয় ব্যাটেলিয়ন গড়ে তোলে। কিন্তু, ন্যূনতম শিক্ষাগত যোগ্যতা দশম শ্রেণী উত্তীর্ণ প্রার্থীর সংখ্যা যথেষ্ট না থাকায় এই ৪টি জেলার প্রত্যন্ত অঞ্চলের স্থানীয় যুবাদের নিয়ে এই বাহিনী গঠনের পরিকল্পনায় প্রত্যাশিত ফল মেলেনি।
CG/BD/SB
(